ఇంటిల్లిపాదీ చూసే విధంగా క్లీన్ ఫ్యామిలీ సబ్జెక్ట్తో తెరకెక్కిన సినిమా ‘రారండోయ్ వేడుక చూద్దాం’. అయితే దీనికి పూర్తి విరుద్ధమైన పబ్లిసిటీ తెచ్చిపెట్టారు సీనియర్ నటుడు చలపతి రావు. ఈ సినిమా ప్రీ-రిలీజ్ వేడుకలో మహిళల గురించి అసభ్యంగా మాట్లాడి సినిమాకు నెగిటివ్ పబ్లిసిటీ తెచ్చారు. అసలు దీనంతటికి కారణం సినిమాలోని ‘అమ్మాయిలు మనశ్శాంతికి హానికరం’ అనే డైలాగ్. అమ్మాయిల గురించి అసభ్యకరమైన వ్యాఖ్య చేసిన చలపతిరావు కూడా ఈ డైలాగ్ను తప్పుపట్టారు.ఈ డైలాగ్నే లీడ్గా తీసుకుని ప్రీ-రిలీజ్ వేడుకను నడిపించారు యాంకర్లు. ఆ డైలాగ్కు సమాధానంగానే చలపతిరావు అసభ్యకర వ్యాఖ్య చేశారు. దీంతో అందరి ఆగ్రహం ఈ డైలాగ్ మీదకు మళ్లుతోంది. మహిళా సంఘాల వాళ్లు కూడా ఆ డైలాగ్ మీద ఆగ్రహం వ్యక్తం చేశారు. ఈ సినిమాకు సెన్సార్ పూర్తయిపోయింది. మరో రెండ్రోజుల్లో విడుదలకు సిద్ధమవుతోంది. అప్పటికి ఈ వివాదం సద్దుమణగవచ్చు. అయితే మరుగునపడిన ఈ వివాదాన్ని సినిమాలోని ఆ డైలాగ్తో మళ్లీ రేపినట్టు అవుతుందని భావిస్తున్నారట నాగ్. ఈ నేపథ్యంలో ఆ డైలాగ్ సినిమాలో లేకపోతే బాగుంటుందని అనుకుంటున్నారట. ఈ సినిమాకు నాగార్జున నిర్మాత కాబట్టి ఆ డైలాగ్ విషయంలో ఆయన డెసిషనే ఫైనల్. మరి, నాగార్జున ఏమి నిర్ణయం తీసుకుంటారో చూడాలి.
intillipaadii chuse vidhamgaa cleen famili sabjectto terakekkina sinima ‘rarandoy veduka chuddam’. ayithe deeniki puurti viruddhamaina publicity tecchipettaaru seanier natudu chalapati raavu. ee sinima pree-rillees vedukalo mahilala gurinchi asabhyamgaa matladi sinimaaku negitive publicity tecchaaru. asalu deenantatiki kaaranam cinemaaloni ‘ammayilu manassaantiki hanikaram’ ane dailag. ammayila gurinchi asabhyakaramaina vyaakhya chesina chalapatirao kuudaa ee dailagnu tappupattaaru.ee dailagne leedga teesukuni pree-rillees vedukanu nadipinchaaru yaankarlu. aa dailagku samaadhaanamgaane chalapatirao asabhyakara vyaakhya chesaru. deentho andari aagraham ee dailag meedaku mallutondi. mahila sanghaala vaallu kuudaa aa dailag meeda aagraham vyaktam chesaru. ee sinimaaku sensar poortayipoyindi. maro rendrojullo vidudalaku siddhamavutondi. appatiki ee vivaadam saddumanagavachhu. ayithe marugunapadina ee vivaadaanni cinemaaloni aa dailagto malli repinattu avutundani bhaavistunnaarata nag. ee nepathyamlo aa dailag cinemalo lekapothe baguntundani anukuntunnarata. ee sinimaaku nagarjuna nirmaata kabatti aa dailag vishayamlo aayana desitionay final. mari, nagarjuna emi nirnayam teesukuntaro chudali.